กฎกระทรวงกำหนดแบบ หลักเกณฑ์ และวิธีการในการขอรับใบอนุญาตทำงานและการออกใบอนุญาตทำงาน สำหรับคนต่างด้าวสัญชาติพม่า ลาว และกัมพูชา ที่หลบหนีเข้าเมือง (ฉบับที่ 2) พ.ศ. 2549

กฎกระทรวง
กฎกระทรวง
กำหนดแบบ หลักเกณฑ์
และวิธีการในการขอรับใบอนุญาตทำงาน
และการออกใบอนุญาตทำงาน
สำหรับคนต่างด้าวสัญชาติพม่า
ลาว และกัมพูชา
ที่หลบหนีเข้าเมือง (ฉบับที่ ๒)
พ.ศ. ๒๕๔๙
 

อาศัยอำนาจตามความในมาตรา
๑๖ และมาตรา ๔๗ แห่งพระราชบัญญัติการทำงานของคนต่างด้าว พ.ศ. ๒๕๒๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้

ข้อ
๑
ให้เพิ่มความต่อไปนี้เป็นวรรคสองของข้อ ๒ แห่งกฎกระทรวงกำหนดแบบหลักเกณฑ์
และวิธีการในการขอรับใบอนุญาตทำงานและการออกใบอนุญาตทำงาน
สำหรับคนต่างด้าวสัญชาติพม่า ลาว และกัมพูชา ที่หลบหนีเข้าเมือง พ.ศ. ๒๕๔๗
ในกรณีที่คนต่างด้าวตามวรรคหนึ่ง มีประกัน
หรือมีทั้งประกันและหลักประกันตามมาตรา ๕๔ แห่งพระราชบัญญัติคนเข้าเมือง พ.ศ. ๒๕๒๒
ให้ยื่นสำเนาเอกสารหลักฐานดังกล่าวแทนหลักฐานตาม (ก)

ข้อ
๒[๑] กฎกระทรวงนี้ให้ใช้บังคับตั้งแต่วันที่ ๑
มีนาคม พ.ศ. ๒๕๔๙ เป็นต้นไป


ให้ไว้ ณ วันที่ ๓
พฤษภาคม พ.ศ. ๒๕๔๙
สมศักดิ์ เทพสุทิน
รัฐมนตรีว่าการกระทรวงแรงงาน
หมายเหตุ :-
เหตุผลในการประกาศใช้กฎกระทรวงฉบับนี้ คือ
โดยที่รัฐบาลมีนโยบายผ่อนผันให้คนต่างด้าวซึ่งหลบหนีเข้าเมืองสัญชาติพม่า ลาว
และกัมพูชา ที่ทำงานและอาศัยอยู่ในราชอาณาจักรอยู่ก่อนแล้ว เข้าสู่ระบบการจ้างงาน
โดยกำหนดให้มีการรายงานตัวและมีประกันหรือมีทั้งประกันและหลักประกันตามกฎหมายว่าด้วยคนเข้าเมือง
เพื่อขอรับใบอนุญาตทำงานตามกฎหมายว่าด้วยการทำงานของคนต่างด้าวต่อไป
สมควรกำหนดหลักฐานประกอบการขอรับใบอนุญาตทำงานเพิ่มเติม จึงจำเป็นต้องออกกฎกระทรวงนี้






















นันทนา/ผู้จัดทำ
๒๔ พฤษภาคม ๒๕๔๙

ภัทรวีร์/ปรับปรุง
๓๐ พฤศจิกายน ๒๕๖๐



[๑]
ราชกิจจานุเบกษา เล่ม ๑๒๓/ตอนที่ ๔๙ ก/หน้า ๔/๑๗ พฤษภาคม ๒๕๔๙